**3. NAPIREND**

**E L Ő T E R J E S Z T É S**

**Balatonhenye Község Önkormányzata Képviselő-testületének**

**2018. november 08-i nyilvános rendkívüli ülésére.**

**Tárgy: A Köveskál Védőnői Szolgálat működési engedély ügye.**

Előterjesztő: Kovács Csaba Károly polgármester

Előkészítette: Tóthné Titz Éva jegyzőt helyettesítő aljegyző

Jogszabállyal nem ellentétes

 Tóthné Titz Éva jegyzőt helyettesítő aljegyző

Tisztelt Képviselő-testület!

Köveskáli Védőnői Szolgálat Köveskáli Székhellyel, Köveskál, Kővágóörs és Zánka telephellyel működik.

1.A működési engedélyt módosítani szükséges, mivel a Kővágóörsi telephelyen és a Köveskáli telephelyen is rendelkezésre állnak mind a személyi, mind a tárgyi feltételek a méhnyakrák szűrés bevezetésére, ami működési engedély köteles.

Változtatni szükséges továbbá a működési engedélyen a Zánkai feladat ellátási hely helyrajzi szám változása miatt, mely a 030/13 hrsz-ról 030/15 hrsz-á változott.

Jogszabályi háttér:

- Az egészségügyi szolgáltatás gyakorlásának általános feltételeiről, valamint a működési engedélyezési eljárásról szóló 96/2003.(VII.15.) Kormányrendelet

- 49/2004. (V.21.) ESZCSM rendelet

- Az egészségügyi ellátással összefüggő fertőzések megelőzéséről, e tevékenységek szakmai minimumfeltételeiről és felügyeletéről szóló 20/2009.(VI.18.) EüM rendelet

2. Módosítani szükséges továbbá az Egészségügyi feladatellátási megállapodást, tekintettel arra a tényre, hogy most közvetlenül a Pápai Szakképzési Centrummal kerül a szerződés megkötésre, az Egry József Szakgimnáziuma, Szakközépiskolája és Kollégiuma tekintetében ellátandó védőnői feladatokra. A módosítás az előterjesztés mellékletét képezi.

3. A Pápai Szakképzési Centrum és a Járási védőnő jelzése alapján a Pápai Szakképzési Centrum és az Oxyteam Országos Sportmentőszolgálat Egészségügyi Szolgáltató Kft. között lévő szerződés az iskola-egészségügyi ellátásra megszűnt, ezért az Oxyteam-nek már nincs jogosultsága megbízni a Köveskáli Védőnői szolgálatot a továbbiakban a védőnői feladatok ellátására. Tekintettel erre a tényre a Pápai Szakképzési Centrum kezdeményezte a Köveskáli Védőnői Szolgálattal a szerződés megkötését az Egry József Szakgimnáziuma, Szakközépiskolája és Kollégiuma tekintetében ellátandó iskola védőnői feladatok ellátására.

A megbízási szerződés az előterjesztés mellékletét képezi.

Kérem a Tisztelt Képviselő-testületet, hogy az előterjesztés megvitatni és elfogadni szíveskedjenek.

**Határozati javaslat:**

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2018. HATÁROZATA**

***a Köveskál Védőnői Szolgálat Feladat ellátási megállapodás***

***és működési engedély módosításáról***

Balatonhenye Község Önkormányzata Képviselő-testülete a Köveskál Védőnői Szolgálat működési engedély módosítását, valamint az *Egészségügyi feladat ellátási megállapodás* módosítását és egységes szerkezetét az előterjesztés szerinti tartalommal elfogadja.

A Képviselő-testület felhatalmazza Köveskál Község Polgármesterét azzal, hogy valamennyi érintett önkormányzat képviselő-testületének kedvező döntése esetén kezdeményezze a területi ellátási kötelezettséggel rendelkező Védőnői Szolgálat működési engedélyének módosítását.

A Képviselő-testület felhatalmazza a Feladatellátó Köveskál Község Önkormányzat Polgármesterét, a működési engedély módosítás és a módosításhoz szükséges szerződések aláírására.

Képviselő-testület felhatalmazza a polgármestert a feladatellátási szerződés aláírására.

Felelős: Kovács Csaba Károly, polgármester

Határidő: 2018. november 30.

**Határozati javaslat:**

**BALATONHENYE KÖZSÉG ÖNKORMÁNYZATA KÉPVISELŐ-TESTÜLETÉNEK**

**…/2018. HATÁROZATA**

***a Köveskál Védőnői Szolgálat Megbízási szerződés***

***iskola-egészségügyi ellátás védőnői feladatairól***

Balatonhenye Község Önkormányzata Képviselő-testülete a Köveskáli Védőnői Szolgálat, Köveskál Önkormányzata, Balatonhenye Önkormányzata, Kékkút Önkormányzata, Kővágóörs Önkormányzata, Mindszentkálla Önkormányzata, Monoszló Önkormányzata, Szentbékkálla Önkormányzata és a Pápai Szakképzési Centrum között létrejövő *Megbízási szerződést* az iskola-egészségügyi ellátás védőnői feladatra az előterjesztés szerinti tartalommal elfogadja.

Képviselő-testület felhatalmazza a polgármestert a megbízási szerződés aláírására.

Felelős: Kovács Csaba Károly, polgármester

Határidő: 2018. november 30.